ועדת הכספים, כנסת 16, פרוטוקול מספר , 2005-06-01 09:00

יעקב ליצמן: בוקר טוב, אני מתכבד לפתוח את ישיבת ועדת הכספים, הסעיף הראשון על סדר היום: תקנות לעידוד מחקר ופיתוח בתעשייה (אגרות), התשס"ה-2005.

אבי פלדמן: יש שינוי אחד לעומת התקנות שהוגשו, זה החלפת סעיפים, בתקנת משנה (ד), במקום "האמור בה", יבוא: "התקבלה בקשת המבקש לפי תקנת משנה (א) או (ב) לתקנה זו, תושב למבקש האגרה ששולמה".

אבי פלדמן: תקנות משנה (א) או (ב) בתקנות אלה מדברות על אגרה לדיון חוזר ואגרה לערר.

יעקב ליצמן: יש כאן נציג התאחדות התעשיינים?

יעקב ליצמן: יש הסכמה?

נציג התאחדות התעשיינים: כן, יש הסכמה.

אבי פלדמן: התקבלה הסכמה נוספת, שאת סעיף ד' המקורי בתקנות נפצל מהתקנות האלה, כמובן כפוף לאישור הייעוץ המשפטי של הכנסת, התקבל אישור משרד המשפטים.

רביב מייזל: אתה יכול לפצל, הוועדה יכולה לאשר בשינויים ולהוריד סעיף, אין שום בעיה.

טמיר כהן: השאלה אם לפצל, להוריד בטוח זה אפשרי, השאלה, להשאיר את זה על שולחן הוועדה?

רביב מייזל: לא, הוא יצטרך להחתים את שר האוצר מחדש ולהביא מכתב לשולחן הוועדה.

טמיר כהן: כלומר, לשנות אפשר, אבל לפצל אי אפשר.

אבי פלדמן: האגרות מחולקות כלהלן: סעיפים אל"ף ובי"ת מדברים על דיון חוזר, מערכת הבדיקה של המדען הראשי עושה את הבדיקה מחדש והנושא מובא לדיון מחודש בפני ועדת המחקר, אותה ועדה שדנה בדיון המקורי.

אבי פלדמן: ערר יכול להיות או אחרי שנעשה דיון חוזר, או אם נעשה רק הדיון המקורי.

אבי פלדמן: הוועדה שדנה היא ועדה אחרת, עם נציגים חיצוניים, זאת אומרת, זו לא ועדת המחקר, והבדיקה נעשית מחדש ומוגשת לאותה ועדה ערר.

אבי פלדמן: בעצם יש פה שני הליכים, אחד יכול להיות כפול, השני לא.

חיים אורון: זה חדש?

אבי פלדמן: לא, אם לא הובנתי, אני אשמח להסביר מחדש.

אבי פלדמן: הנושא של ערר היה כל הזמן בחוק המקורי.

אבי פלדמן: הנושא של דיון חוזר נכנס בתיקון שהתקבל בחוק המו"פ לפני כשנתיים, הוא נעשה עד היום, במשך השנתיים האלה, כהליך מנהלי שלא היה מעוגן בחוק.

אבי פלדמן: את העיגון בחוק הכנסנו לפני כשנתיים ומאז התחלנו להריץ את הנושא של האגרות.

אבי פלדמן: בקשה להעברת זכויות ייצור לחו"ל, זה לפי תיקון לחוק מלפני כשנתיים.

חיים אורון: אותו סכום גם בקשה למיליארד וגם בקשה למאה אלף?

אבי פלדמן: כן, אנחנו לקחנו לפי עלות שעת עבודה של הבדיקה המקצועית כדי להגיש את זה לוועדת המחקר.

אבי פלדמן: אין קשר להיקף הבקשה.

יעקב ליצמן: למה הסכום גבוה כל כך?

יעקב ליצמן: אתם רוצים להיות בטוחים שאף אחד לא יערער.

חיים אורון: לא, בחייך.

יעקב ליצמן: אז למה כל כך הרבה כסף?

אבי פלדמן: אני אתן את רשות הדיבור לעמוס אפרתי, סגן המדען הראשי, שאחראי על הטיפול בבקשות האלה.

עמוס אפרתי: הטיפול בבקשות נעשה על ידי בודקים חיצוניים.

עמוס אפרתי: הבודקים החיצוניים עובדים לפי תעריף של יועצים.

עמוס אפרתי: עשינו את החישוב של עלות שנת עבודה בשנת 2003 - היום זה ר גבוה יותר – זה צמוד למדד יועצים בכירים של החשכ"ל.

עמוס אפרתי: הבדיקות הן לא בדיקות כלאחר יד, בדיקה ממוצעת בדרך כלל לוקחת קרוב ל-20 שעות.

עמוס אפרתי: מעורב בזה גם בודק מקצועי וגם ראש תחום.

עמוס אפרתי: הכנסנו לבל נוסף של בדיקה כדי שיהיו בודקים - - -

יעקב ליצמן: הסכום לא נראה לך מוגזם?

עמוס אפרתי: בכלל לא.

יעקב ליצמן: חברי הכנסת, אתם אומרים לאשר?

יעקב ליצמן: בסדר, אם כך נצביע על כך.

יעקב ליצמן: רבותיי, אני מעמיד להצבעה את תקנות לעידוד מחקר ופיתוח בתעשייה (אגרות), התשס"ה-2005, בכפוף לתיקונים, קרי, הורדת סעיף הפיצול.

יעקב ליצמן: מי בעד ירים את היד.

יעקב ליצמן: הצבעה בעד – 3 נגד – אין נמנעים – אין תקנות לעידוד מחקר ופיתוח בתעשייה (אגרות), התשס"ה-2004, נתקבלו.

יעקב ליצמן: התקנות אושרו, אני מודה לכם.